Document ID: 32007R0131

UREDBA KOMISIJE (ES) št. 131/2007
z dne 13. februarja 2007
o spremembi Uredbe (ES) št. 990/2006 kar zadeva količine, ki jih zajemajo stalni javni razpisi za izvoz navadne pšenice in ječmena iz zalog intervencijskih agencij nekaterih držav članic
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
ob upoštevanju naslednjega:
(1)
Z Uredbo Komisije (ES) št. 990/2006 (2) so odprti stalni javni razpisi za izvoz žit iz zalog intervencijskih agencij držav članic.
(2)
Za nekatera žita iz javnih razpisov gospodarski subjekti že več tednov niso vložili ponudb, razen nedavnih ponudb za majhne količine, zlasti zaradi pogojev ugodnejše ponovne prodaje na notranjem trgu v okviru Uredbe Komisije (ES) št. 1483/2006 z dne 6. oktobra 2006 o odprtju stalnega javnega razpisa za ponovno prodajo žit iz zalog intervencijskih agencij držav članic na trgu Skupnosti (3). Ponovna prodaja na notranjem trgu se je v navedenem obdobju močno povečala.
(3)
Ob upoštevanju tega stanja in da bi količine navadne pšenice in ječmena, ki so zdaj blokirane v skladu s stalnimi javnimi razpisi v okviru Uredbe (ES) št. 990/2006, sprostili v vnovično prodajo na notranjem trgu, je treba zmanjšati količine, zajete z navedenimi javnimi razpisi, za 968 ton za Republiko Češko, 199 946 ton za Madžarsko in 91 ton za Slovaško za navadno pšenico in za 342 ton za Litvo, 19 011 ton za Madžarsko in 356 ton za Poljsko za ječmen.
(4)
Uredbo (ES) št. 990/2006 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloga I k Uredbi (ES) št. 990/2006 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. februarja 2007

Labels: 3
17
18